0449.xml
پاک افغان شدت پسندوں پر قابو نہ پایا تو القاعدہ پھر جڑ پکڑ سکتی ہے، امریکی کمانڈر
وا شنگٹن۔۔۔۔۔امر یکی فو ج کے اعلیٰ کمانڈر جنرل جوزف ڈنفورڈ نے کہا ہے کہ اگر پاکستان اور افغانستان نے اپنے علاقوں میں شدت پسندوں پر قابو نہ پایا تو القاعدہ پھر سے افغانستان میں پھیل جائے گی۔افغانستان سے مکمل انخلاء کے لیے سن دو ہزار سترہ کی حتمی تاریخ مقرر کرنے کے لیے وائٹ ہاؤس کو فوج نے نہیں کہا ہے، انھو ں نے یہ بات سینیٹ کی آرمڈ سروسز کمیٹی کو بتائی۔ ڈنفورڈ کو میرین کور کے آئندہ کمانڈر کے طور پر نامزد کیا گیا ہے اور وہ اپنی نامزدگی کے حوالے سے ہی اس کمیٹی کے سامنے پیش ہوئے۔انہوں نے کہا کہ افغان اسپیشل فورسز 2017ء تک اپنے بل بوتے پر دہشت گرد گروہ القاعدہ پر دباؤ نہیں ڈال سکیں گی۔انہوں نے یہ بھی کہا کہ اگر افغانستان اور پاکستان نے اپنے اپنے علاقوں میں شدت پسندوں پر قابو نہ پایا تو اس بات کا بہت خطرہ ہے کہ القاعدہ افغانستان میں پھر سے پھیل جائے گی اور پھر سے امریکا پر حملے کرنے کے منصوبے بنانا شروع کر دے گی۔انہوں نے کہا کہ سن دو ہزار سولہ میں بھی افغان سکیورٹی فورسز کو اپنے طور پر انسدادِ دہشت گردی کی کارروائیاں کرنے میں مشکلات کا سامنا ہوگا۔جنرل ڈنفورڈ کا مزید کہنا تھا کہ افغانستان سے مکمل انخلاء کے لیے سن دو ہزار سترہ کی حتمی تاریخ مقرر کرنے کے لیے وائٹ ہاؤس کو فوج نے نہیں کہا تھا۔انہوں نے کہا کہ امریکی اور افغان عسکری قیادت کو امریکی حکام سے سن دو ہزار سترہ کے لیے فوجیوں کی تعداد کے بارے میں تھوڑا اور مبہم رہنے کی توقع تھی اور اس کے ساتھ وہ یہ بھی چاہتے تھے کہ دشمن کو بین الاقوامی فورسز کے چلے جانے کا پیغام نہ دیا جائے۔جب ان سے امریکا کے انخلاء کے منصوبے میں ممکنہ تبدیلی کے بارے میں پوچھا گیا تو انہوں نے کہا کہ موجودہ شیڈول کے تحت سن دو ہزار سولہ میں افغانستان میں تعینات امریکی فورسز مختلف علاقوں سے کابل منتقل ہو جائیں گی جس سے انسدادِ دہشت گردی کی کارروائیوں میں امریکی فورسز کا تعاون بڑی حد تک کم ہو جائے گا۔انہوں نے کہا کہ اگر سن دو ہزار سولہ میں امریکا نے مزید مدد کی ضرورت کا فیصلہ کیا تو حکام کو اس سے ایک برس پہلے اس پر غور شروع کرنا ہو گا تاکہ کابل کے علاوہ دیگر علاقوں میں لڑائی میں معاونت کے لیے امریکی اسپیشل آپریشنز فورسز کی دستیابی کو یقینی بنایا جا سکے۔خیال رہے کہ امریکی صدر باراک اوباما رواں برس کے آخر تک افغانستان سے امریکی فورسز کے انخلا کا حکم دے چکے ہیں۔تاہم تقریبا دس ہزار فوجی بدستور وہاں تعینات رہیں گے اور آئندہ برس کے آخر تک ان کی تعداد بھی نصف رہ جائے گی جبکہ سن دو ہزار سولہ کے آخر تک یہ تعداد ایک ہزار رہ جائے گی۔ڈنفورڈ کا یہ بھی کہنا ہے کہ امریکا کے علاوہ نیٹو کے دیگر رکن ملک بھی چار ہزار فوجی فراہم کریں گے۔
INN
19.07.14
0449p.xml
پاکستان‘ افغانستان نے شدت پسندوں پر قابو نہ پایا تو القاعدہ پھر امریکہ پر حملے کریگی : امریکی کمانڈر
واشنگٹن (آن لائن/ این این آئی) امر یکی فو ج کے اعلیٰ کمانڈر جنرل جوزف ڈنفورڈ نے کہا ہے کہ اگر پاکستان اور افغانستان نے اپنے اپنے علاقوں میں شدت پسندوں پر قابو نہ پایا تو القاعدہ پھر سے افغانستان میں پھیل جائیگی اور پھر سے امریکہ پر حملے کرنے کے منصوبے بنانا شروع کر دیگی۔ افغانستان سے مکمل انخلاء کیلئے 2017ء کی حتمی تاریخ مقرر کرنے کیلئے وائٹ ہاؤس کو فوج نے نہیں کہا۔ انہوں نے یہ بات سینیٹ کی آرمڈ سروسز کمیٹی کو بتائی۔ ڈنفورڈ کو میرین کور کے آئندہ کمانڈر کے طور پر نامزد کیا گیا ہے۔ انہوں نے کہا کہ افغان سپیشل فورسز 2017ء تک اپنے بل بوتے پر دہشت گرد گروہ القاعدہ پر دباؤ نہیں ڈال سکیں گی۔ 2016ء میں بھی افغان سکیورٹی فورسز کو اپنے طور پر انسدادِ دہشت گردی کی کارروائیاں کرنے میں مشکلات کا سامنا ہوگا۔ جب ان سے امریکہ کے انخلاء کے منصوبے میں ممکنہ تبدیلی کے بارے میں پوچھا گیا تو انہوں نے کہا کہ موجودہ شیڈول کے تحت 2016ء میں افغانستان میں تعینات امریکی فورسز مختلف علاقوں سے کابل منتقل ہو جائیں گی جس سے انسدادِ دہشت گردی کی کارروائیوں میں امریکی فورسز کا تعاون بڑی حد تک کم ہو جائیگا۔ اگر 2016ء میں امریکہ نے مزید مدد کی ضرورت کا فیصلہ کیا تو حکام کو اس سے ایک برس پہلے اس پر غور شروع کرنا ہو گا تاکہ کابل کے علاوہ دیگر علاقوں میں لڑائی میں معاونت کیلئے امریکی سپیشل آپریشنز فورسز کی دستیابی کو یقینی بنایا جا سکے۔
nawa-e-waqt
20.07.14